கேள்வி: பராபதி கோட்டை - வரலாறு என்பது என்ன?
பதில்: பராபதிக் கோட்டை பொ.ச. 987இல் சோமவம்சி வம்சத்தின் ஆட்சியாளர் மரகத கேசரியால் கட்டப்பட்டது. அப்போது கட்டக்கை என்றழைக்கப்பட்ட கட்டக் பாதுகாக்க ஒரு கல் தடுப்பு கட்டப்பட்டது. பராபதி கோட்டை கட்டப்பட்ட நாள் குறித்து அறிஞர்கள் பல்வேறு கருத்துக்களைக் கூறுகின்றனர். பொ.ச. 1568 இல், நகரம் வங்காளம் கர்ராணிகளின் கைகளுக்கும், பின்னர் 1576இல் முகலாயப் பேரரசு வீழ்ந்தது. 1741இல் மராட்டியப் பேரரசு சென்றது. 1803இல் ஒடிசாவின் மற்ற பகுதிகளுடன் கட்டக்கும் இந்தியாவில் கம்பெனி ஆட்சி கீழ் வந்தது. தென்கிழக்கு தொடருந்து மண்டலம் (இந்தியா) 1919இல் கட்டாக்கை சென்னை, கொல்கத்தா ஆகியவற்றுடன் இணைத்தது. இது 1936ஆம் ஆண்டில் புதிதாக உருவாக்கப்பட்ட ஒடிசா மாநிலத்தின் தலைநகராக மாறியது. மேலும், 1948 ஆம் ஆண்டு தலைநகர் புவனேசுவரம் மாற்றப்படும் வரை அது தொடர்ந்தது. இந்த நகரம் 1989இல் ஆயிரம் ஆண்டுகளை நிறைவு செய்தது. முஸ்லிம்கள் மற்றும் மராட்டியர்களின் ஆட்சியின் போது இது ஒடிசாவின் தலைநகராகத் தொடர்ந்தது. அக்டோபர் 1803இல் பிரித்தானிய இராணுவம் பராபதி கோட்டையைக் கைப்பற்றியது. மேலும் இது பல ஆட்சியாளர்களின் சிறைச்சாலையாகவும் மாறியது. 1800இல் குஜங்காவின் அரசன், 1818இல் சர்குஜா மாவட்டம் மன்னன் ஆகியோர் தனது குடும்ப உறுப்பினர்களுடன் இந்தக் கோட்டையில் சிறை வைக்கப்பட்டனர். கூடுதலாக, ஆங்கிலேயர் ஆட்சியின் ஆரம்ப கட்டத்தில் கோட்டையை அழிக்கும் நாசவேலைகளும் தீவிரப்படுத்தப்பட்டன.